**๑. ชื่อโครงการ : โครงการพัฒนาเมืองสมุนไพรจังหวัดมหาสารคาม ปีงบประมาณ 2564**

**๒. ผู้รับผิดชอบโครงการ :** กลุ่มงานการแพทย์แผนไทยและการแพทย์ทางเลือก
 สำนักงานสาธารณสุขจังหวัดมหาสารคาม

หัวหน้าโครงการ : นายบวร จอมพรรษา ตำแหน่ง นักวิชาการสาธารณสุขชำนาญการ

 ผู้ร่วมโครงการ : นางสาวรัตนพร เสนาลาด ตำแหน่ง เภสัชกรชำนาญการ

 นางรัฐวดี โคตรนรินทร์ ตำแหน่ง เภสัชกรชำนาญการ

 นายสุริยา ขันทชาติ ตำแหน่ง แพทย์แผนไทยปฏิบัติการ

**๓. ลักษณะโครงการ :** เป็นโครงการ 🔿ใหม่ 🔿ต่อเนื่อง

**๔. ตอบสนองตัวชี้วัด ในแผนยุทธศาสตร์ระบบสุขภาพจังหวัดมหาสารคามปี 2564 :**

 ประเด็นยุทธศาสตร์ที่ 2 ด้านบริการเป็นเลิศ (Service Excellence )

 แผนงานที่ 9 อุตสาหกรรมการแพทย์ครบวงจร การท่องเที่ยวเชิงสุขภาพ ความงาม และแพทย์แผนไทย

 ตัวชี้วัดที่ : 103) ระดับความสำเร็จของการพัฒนาเมืองสมุนไพร

 104) ร้อยละที่เพิ่มขึ้นของรายได้จากการท่องเที่ยวเชิงสุขภาพ ความงาม และแพทย์แผนไทย

**๕. หลักการและเหตุผล** :

 จังหวัดมหาสารคามเป็นหนึ่งในพื้นที่ส่วนขยายของโครงการเมืองสมุนไพรทั้งหมด 14 จังหวัดทั่วประเทศ ตามแผนแม่บทแห่งชาติว่าด้วยการพัฒนาสมุนไพรไทยฉบับที่ 1 พ.ศ. 2560 – 2564 โดยได้เริ่มดำเนินงานมาตั้งแต่ปี พ.ศ. 2561 เป็นต้นมา โดยได้มีการดำเนินงานทั้งต้นทาง กลางทาง และปลายทาง อย่างต่อเนื่อง เพื่อให้เกิดระบบเศรษฐกิจหมุนเวียนในภูมิภาค สร้างความมั่นคงให้ประชาชน ตั้งแต่การเริ่มต้นจาก ต้นทาง คือ มีรายได้จากการปลูกสมุนไพร กลางทาง คือ มีการนำวัตถุดิบสมุนไพรมาแปรรูปเป็นยาและผลิตภัณฑ์จากสมุนไพร โดยโรงงานผลิตยาสมุนไพรมาตรฐาน GMP ปลายทาง คือ มีการนำสมุนไพรมาใช้ในระบบบริการสุขภาพ จนสามารถพัฒนาสู่การท่องเที่ยวเชิงสุขภาพที่สามารถสร้างรายได้กลับสู่ชุมชนเพื่อให้ชุมชนสามารถพึ่งพาตนเองได้ และพัฒนาประเทศ ไปสู่ความมั่นคง มั่งคั่ง และยั่งยืนในอนาคตได้

 โดยจังหวัดมหาสารคามมีเป้าหมายการพัฒนาเมืองสมุนไพรให้เป็นเมืองที่มีการส่งออกยาสมุนไพรและผลิตภัณฑ์สมุนไพรทั้งในและต่างประเทศ เป็นผู้นำด้านการให้บริการแพทย์แผนไทยและแพทย์ทางเลือกในภาคตะวันออกเฉียงเหนือและเกิดระบบเศรษฐกิจหมุนเวียนอย่างครบวงจร โดยเกษตรกรในภูมิภาคตะวันออกเฉียงเหนือมีรายได้จากการปลูกสมุนไพรป้อนให้โรงงานผลิตยา ประชาชนเข้าถึงยาและผลิตภัณฑ์สมุนไพรที่มีคุณภาพและราคาถูก รวมถึงการได้รับบริการด้านสมุนไพร การนวดไทย ที่ได้มาตรฐาน เกิดการท่องเที่ยวเชิงสุขภาพ เพิ่มมูลค่าทางเศรษฐกิจในจังหวัดมหาสารคาม

**๖. วัตถุประสงค์** :

6.1 เพื่อให้เกิดการพัฒนาการดำเนินงานของเมืองสมุนไพรในทุกภาคส่วน ตั้งแต่ต้นทาง กลางทาง และปลายทาง รวมทั้งให้เกษตรกรและประชาชนทั่วไปได้รับผลประโยชน์จากการพัฒนาเมืองสมุนไพร

6.2 เพื่อให้มีแนวทางการจัดการด้านการตลาดของยาและผลิตภัณฑ์สมุนไพรในจังหวัดมหาสารคาม

6.3 เพื่อพัฒนาผลิตภัณฑ์สมุนไพรของกลุ่มวิสาหกิจชุมชนให้ได้มาตรฐาน

6.4 เพื่อให้เกิดการขับเคลื่อนการพัฒนาเมืองสมุนไพรของจังหวัดมหาสารคามอย่างต่อเนื่อง

6.5 เพื่อให้เกิดการขับเคลื่อนเพิ่มมูลค่าจากการท่องเที่ยวเชิงสุขภาพ และการนวดไทย

**๗. เป้าหมาย :**

 **เชิงปริมาณ**

 1. มีคณะกรรมการเมืองสมุนไพรเข้าร่วมประชุมตามเป้าหมาย

 2. บุคลากรผู้ให้บริการด้านการนวดไทย และผู้ประกอบการจากสถานประกอบการด้านสุขภาพภาคเอกชนในจังหวัดมหาสารคาม เข้าร่วมประชุมตามเกณฑ์เป้าหมาย

 3. กลุ่มวิสาหกิจชุมชนสามารถพัฒนาผลิตภัณฑ์สมุนไพรเพื่อกระจายสู่ท้องตลาดได้อย่างน้อย 1 ผลิตภัณฑ์

 **เชิงคุณภาพ**

 1. การพัฒนาเมืองสมุนไพรมีระดับความสำเร็จของการดำเนินงานอยู่ในระดับ 5

 2. รายได้จากการท่องเที่ยวเชิงสุขภาพ ความงาม และแพทย์แผนไทยเพิ่มขึ้น

**๘. ตัวชี้วัดความสำเร็จของโครงการ**

 8.1 ระดับความสำเร็จของการดำเนินงานเมืองสุมนไพรอยู่ในระดับ 5

 8.2 ร้อยละที่เพิ่มขึ้นของรายได้จากการท่องเที่ยวเชิงสุขภาพ ความงาม และแพทย์แผนไทย เพิ่มขึ้นร้อยละ 5

**๙. ขั้นตอนการดำเนินงานเป้าหมายและระยะเวลา : (ระยะเวลา เป้าหมายการดำเนินงาน)**

๙.๑ ขั้นตอนการดำเนินงานและเป้าหมาย

|  |  |  |  |
| --- | --- | --- | --- |
| **การดำเนินงาน / กิจกรรม** | **งบ****ประมาณ(บาท)** | **เป้าหมายรวม** | **เป้าหมายรายเดือนและระยะเวลาดำเนินการ** |
| **ปริมาณ****งาน** | **%** | **ไตรมาส ๑** | **ไตรมาส ๒** | **ไตรมาส ๓** | **ไตรมาส ๔** |
| ต.ค | พ.ย | ธ.ค | ม.ค | ก.พ | มี.ค | เม.ย | พ.ค | มิ.ย. | ก.ค | ส.ค | ก.ย. |
| 1. การจัดทำโครงการเพื่อขออนุมัติ2. การจัดประชุมคณะกรรมการเมืองสมุนไพร จังหวัดมหาสารคาม 3. การจัดประชุมคณะกรรมการดำเนินงานประสานงานการพัฒนาเมืองสมุนไพร จังหวัดมหาสารคาม4. การส่งเสริมและพัฒนาการแปรรูปผลิตภัณฑ์สมุนไพรของกลุ่มวิสาหกิจชุมชนให้ได้มาตรฐาน อย.5. การประชุมเชิงปฏิบัติการส่งเสริมการปลูกพืชสมุนไพรสำหรับเกษตรกรรายใหม่6. การจัดอบรมบุคลากรเรื่องรูปแบบการบริหารจัดการซื้อ ขาย ยาสมุนไพรระหว่างภาครัฐ7. การสนับสนุนกลุ่มเกษตรกรให้ปลูกพืชสมุนไพรร่วมกับหน่วยงานที่เกี่ยวข้อง | 3,0001,20029,2008,8001,2004,800 |  50 คน20 คน1 กลุ่ม50 คน40 คน13 อำเภอ | 62.558172.510 |  |  |  |  |  |  |  |  |  |  |  |  |

๙.2 ระยะเวลาดำเนินการ

 ระยะเวลา พฤศจิกายน 2563 – กันยายน 2564

 สถานที่ สำนักงานสาธารณสุขจังหวัดมหาสารคาม, กลุ่มวิสาหกิจชุมชน จังหวัดมหาสารคาม

**๑๐. งบประมาณ/ค่าใช้จ่าย : ระบุแหล่งงบประมาณ**

 แหล่งงบประมาณ จากงบเบิกแทนกันกรมการแพทย์แผนไทยและการแพทย์ทางเลือก จำนวน 48,200 บาท (สี่หมื่นแปดพันสองร้อยบาทถ้วน) มีรายละเอียดค่าใช้จ่ายแยกเป็นรายกิจกรรม ดังนี้

 **10.1 กิจกรรมที่ 1** การจัดประชุมคณะกรรมการเมืองสมุนไพร จังหวัดมหาสารคาม

เป้าหมาย คือ คณะกรรมการเมืองสมุนไพรจังหวัดมหาสารคาม จำนวน 50 คน

 1. ค่าอาหารว่างและเครื่องดื่ม จำนวน 50 คน x 30 บาท x 2 ครั้ง เป็นเงิน 3,000 บาท

 **รวมเป็นเงิน 3,000 บาท (สามพันบาทถ้วน)**

 **10.2 กิจกรรมที่ 2** การจัดประชุมคณะกรรมการดำเนินงานประสานงานการพัฒนาเมืองสมุนไพร จังหวัดมหาสารคาม

 เป้าหมาย คือ คณะกรรมการดำเนินงานประสานงานการพัฒนาเมืองสมุนไพร จำนวน 20 คน

 1. ค่าอาหารว่างและเครื่องดื่ม จำนวน 20 คน x 30 บาท x 2 ครั้ง เป็นเงิน 1,200 บาท

 **รวมเป็นเงิน 1,200 บาท (หนึ่งพันสองร้อยบาทถ้วน)**

 **10.3 กิจกรรมที่ 3** การส่งเสริมและพัฒนาการแปรรูปผลิตภัณฑ์สมุนไพรของกลุ่มวิสาหกิจชุมชนให้ได้มาตรฐาน อย.

 เป้าหมาย คือ สมาชิกกลุ่มวิสาหกิจชุมชนแปรรูปผลิตภัณฑ์สมุนไพร จำนวน 20 คน

 1. ค่าอาหารว่างและเครื่องดื่ม จำนวน 20 คน x 30 บาท x 2 มื้อ x 1 วัน เป็นเงิน 1,200 บาท

 2. ค่าอาหารกลางวัน จำนวน 20 คน x 80 บาท x 1 วัน เป็นเงิน 1,600 บาท

 3. ค่าเบี้ยเลี้ยง จำนวน 5 คนx 240 บาท x 1 วัน เป็นเงิน 1,200 บาท

 4. ค่าจัดซื้อวัสดุอุปกรณ์และวัตถุดิบสำหรับการแปรรูปสมุนไพร จำนวน 1 ครั้ง x 25,200 บาท

 เป็นเงิน 25,200 บาท **รวมเป็นเงิน 29,200 บาท (สองหมื่นเก้าพันสองร้อยบาทถ้วน)**

 **10.4 กิจกรรมที่ 4** การประชุมเชิงปฏิบัติการส่งเสริมการปลูกพืชสมุนไพรสำหรับเกษตรรายใหม่

 เป้าหมาย คือ เกษตรกรรายใหม่ที่สนใจเข้าร่วมโครงการปลูกพืชสมุนไพร จำนวน 50 คน

 1. ค่าอาหารว่างและเครื่องดื่ม จำนวน 50 คน x 30 บาท x 2 มื้อx 1 วัน เป็นเงิน 3,000 บาท

 2. ค่าอาหารกลางวัน จำนวน 50 คน x 80 บาท x 1 วัน เป็นเงิน 4,000 บาท

 3. ค่าตอบแทนวิทยากร (บุคลากรภาครัฐ) จำนวน 2 คน x 3 ชม. x 300 บาท เป็นเงิน 1,800 บาท

  **รวมเป็นเงิน 8,800 บาท (แปดพันแปดร้อยบาทถ้วน)**

 **10.5 กิจกรรมที่ 5** การจัดอบรมบุคลากรเรื่องรูปแบบการบริหารจัดการซื้อ-ขาย ยาสมุนไพรระหว่างภาครัฐ

 เป้าหมาย คือ เจ้าหน้าที่ที่เกี่ยวข้องกับการซื้อขายยาสมุนไพร จำนวน 40 คน

 1. ค่าอาหารว่างและเครื่องดื่ม จำนวน 40 คน x 30 บาท x 1 ครั้ง เป็นเงิน 1,200 บาท

  **รวมเป็นเงิน 1,200 บาท (หนึ่งพันสองร้อยบาทถ้วน)**

 **10.6 กิจกรรมที่ 6** การสนับสนุนกลุ่มเกษตรกรให้ปลูกพืชสมุนไพรร่วมกับหน่วยงานที่เกี่ยวข้อง

 1. ค่าเบี้ยเลี้ยง จำนวน 4 คน x 240 บาท x 5 วัน เป็นเงิน 4,800 บาท

  **รวมเป็นเงิน 4,800 บาท (สี่พันแปดร้อยบาทถ้วน)**

 **รวมทั้ง 6 กิจกรรม เป็นเงินทั้งสิ้น 48,200 บาท (สี่หมื่นแปดพันสองร้อยบาทถ้วน)**

 **(สามารถเฉลี่ยถัวจ่ายได้ทุกรายการ)**

**๑๑. การประเมินผลโครงการ : (แนวทาง/วิธีการประเมินผลความสำเร็จ/โครงการตามตัวชี้วัด)**

|  |  |  |
| --- | --- | --- |
| **ระยะเวลา** |  **กิจกรรม** |  **หลักฐานความสำเร็จ** |
|  1 เดือน | 1. ชี้แจงต่อผู้บริหาร2. จัดเตรียมข้อมูลแนวทางการดำเนินงานพัฒนาเมืองสมุนไพรจังหวัดมหาสารคาม | * เอกสารประกอบการประชุม
 |
|  2 - 3 เดือน | 1. จัดประชุมคณะกรรมการเมืองสมุนไพร จังหวัดมหาสารคาม2. จัดประชุมคณะกรรมการดำเนินงานประสานงานการพัฒนาเมืองสุมนไพร จังหวัดมหาสารคาม3. จัดอบรมบุคลากรเรื่องรูปแบบการบริหารจัดการซื้อ-ขาย ยาสมุนไพรระหว่างภาครัฐ | - รายงานการประชุม |
|  4 - 10 เดือน | 1. การส่งเสริมและพัฒนาการแปรรูปผลิตภัณฑ์สมุนไพรของกลุ่มวิสาหกิจชุมชนให้ได้มาตรฐาน อย.2. การประชุมเชิงปฏิบัติการส่งเสริมการปลูกพืชสมุนไพรสำหรับเกษตรกรรายใหม่3. การสนับสนุนกลุ่มเกษตรกรให้ปลูกพืชสมุนไพรร่วมกับหน่วยงานที่เกี่ยวข้อง4. สรุปผลการดำเนินงาน | - รายงานความก้าวหน้าการดำเนินงานตามกิจกรรม- รายงานสรุปผลการดำเนินงาน |

**๑๒. ผลที่คาดว่าจะได้รับจากโครงการหรือการนำผลที่ได้ไปใช้เมื่อดำเนินการเสร็จเรียบร้อยแล้ว**

 12.1 ทุกหน่วยงานที่เกี่ยวข้องกับการพัฒนาเมืองสมุนไพรเกิดกระบวนการทำงานและพัฒนาการดำเนินงานเมืองสมุนไพรในแนวทางเดียวกัน และมีการรายงานอย่างต่อเนื่อง

 12.2 จังหวัดมหาสารคามมีกลุ่มวิสาหกิจชุมชนที่สามารถแปรรูปวัตถุดิบสมุนไพรที่มีในท้องถิ่นเป็นผลิตภัณฑ์สมุนไพรเพื่อการจำหน่ายในท้องตลาดได้

 12.3 มีกลุ่มเกษตรกรรายใหม่เข้าร่วมโครงการเมืองสมุนไพรและมีรายได้เพิ่มขึ้นจากการปลูกพืชสมุนไพร

**๑๓. การบริหารความเสี่ยง**

 13.1 การประสานงานกับผู้เข้าร่วมประชุมทุกกิจกรรม เพื่อยืนยันจำนวนผู้เข้าร่วมประชุมและการเตรียมข้อมูลสำหรับการนำเสนอในการประชุมแต่ละครั้ง เพื่อป้องกันจำนวนผู้เข้าร่วมประชุมไม่ถึงเป้าหมาย

 13.2 การประสานงานกับกลุ่มวิสาหกิจชุมชนเพื่อเตรียมความพร้อมในการดำเนินกิจกรรมแปรรูปสมุนไพรให้ได้มาตรฐาน อย.

 13.3 การติดตามการดำเนินงานด้านการซื้อ-ขายยาสมุนไพรของโรงพยาบาลชุมชนอย่างต่อเนื่องเพื่อค้นหาและแก้ไขปัญหาที่เกิดขึ้นได้ทันเวลา

**๑๔. ผู้รับผิดชอบโครงการ**

 (นางสาวรัตนพร เสนาลาด) (นายสุริยา ขันทชาติ)

 เภสัชกรชำนาญการ แพทย์แผนไทยปฏิบัติการ

**๑5. ผู้เสนอโครงการ**

 (นายบวร จอมพรรษา)

 นักวิชาการสาธารณสุขชำนาญการ

 หัวหน้ากลุ่มงานการแพทย์แผนไทยและการแพทย์ทางเลือก

**๑6. ผู้เห็นชอบโครงการ**

**๑7. ผู้อนุมัติโครงการ**